open-index/open-wikipedia-markdown huggingface dataset:
שומה אונו

**שומה אונו** (באנגלית: **Shoma Uno**; ביפנית: **宇野 昌磨**; נולד ב-17 בדצמבר 1997) הוא מחליק אמנות על הקרח יפני, סגן אלוף אולימפי (פיונגצ'אנג 2018), פעמיים ברציפות אלוף עולם (מונפלייה 2022 וסאיטמה 2023), פעמיים סגן אלוף עולם (הלסינקי 2017 ומילאנו 2018) ו-5 פעמים אלוף יפן בהחלקה על הקרח ליחידים.

## חיים אישיים
אונו נולד וגדל בנגויה.

### 2017
#### סגן אלוף עולם
באליפות העולם שנערכה בהלסינקי, פינלנד במרץ 2017 זכה במדליית כסף בתחרות ליחידים בתוצאה של 319.31 נ', אחרי בן ארצו יוזורו האניו (321.59 נק') ולפני ג'ין בויאנג מהרפובליקה העממית של סין (303.58 נק')

### 2018
#### סגן אלוף אולימפי
באולימפיאדת פיונגצ'אנג (2018) זכה במדליית כסף בתחרות ליחידים בתוצאה של 306.90 נק', אחרי יוזורו האניו (317.85 נק') שהגן על תוארו והפך למחליק הראשון שזכה בשתי מדליות זהב אולימפיות ברציפות מזה 66 שנה ולפני חאווייר פרננדס מספרד (305.24 נק').

חודש לאחר מכן, באליפות העולם שנערכה במילאנו, איטליה הוא זכה במדליית כסף בפעם השנייה ברציפות בתוצאה של 273.77 נק', אחרי נייתן צ'ן מארצות הברית (321.40 נק') ולפני מיכאיל קוליאדה מרוסיה (272.32 נק').

### 2019
באליפות העולם שנערכה בסאיטמה, יפן, במרץ 2019 הוא סיים במקום רביעי בתחרות ליחידים בתוצאה של 270.32 נק'.

### 2021
באליפות העולם שנערכה בסטוקהולם, שוודיה, במרץ 2021 סיים פעם שנייה ברציפות במקום רביעי בתוצאה של 277.44 נק'.

### 2022
#### מדליות ארד אולימפיות
באולימפיאדת בייג'ינג (2022) זכה בשתי מדליות ארד, בתחרות ליחידים בתוצאה של 293.00 נק', אחרי נייתן צ'ן (332.60 נק') ובן ארצו יומה קג'יאמה (310.05 נק') ובתחרות הקבוצתית אחרי רוסיה וארצות הברית.

#### אלוף עולם
חודש לאחר מכן, באליפות העולם שנערכה במונפלייה, צרפת, במרץ אותה שנה הוא זכה במדליית זהב בתחרות ליחידים בתוצאה של 312.48 נק', לפני בן ארצו יומה קג'יאמה (297.60 נק') ווינסנט ג'ואו מארצות הברית (277.38 נק')

### 2023
באליפות העולם שנערכה בסאיטמה במרץ 2023 הוא זכה בפעם השנייה ברציפות במדליית זהב בתוצאה של 301.14 נק', לפני צ'ה ג'ון-הוואן מקוריאה הדרומית (296.03 נק') ואיליה מלינין מארצות הברית (288.44 נק').

## קישורים חיצוניים

* 

קטגוריה:מחליקים אמנותיים על קרח יפנים
קטגוריה:אלופי עולם: החלקה אמנותית
קטגוריה:מחליקים אמנותיים על קרח באולימפיאדת פיונגצ'אנג (2018)
קטגוריה:משתתפי אולימפיאדת בייג'ינג (2022)
קטגוריה:יפנים שנולדו ב-1997
אוד איזאקסן וילוך

**אוד איזאקסון וילוך** (בנורווגית: **Odd Isaachsen Willoch**; 26 בפברואר 1885 – 9 באפריל 1940) היה קצין ימי נורווגי אשר נהרג במלחמת העולם השנייה.

## ביוגרפיה
וילוך נולד בלרוויק ב-26 בפברואר 1885. הוא היה בנם של איינר וילוך ואנה איזאקסן. משפחת איזאקסן הייתה משפחה מוכרת ומשפיעה בנורווגיה. סבו היה הפוליטיקאי איזאק איזאקסן, דודו היה הצייר אולף איזאקסן, ובני דודיו היו המדען הוקון איזאקסן והפיזיקאי דניאל איזאקסן. מצד אביו הוא היה בן דודו של הצייר הרמן וילוך. בין אחייניו נמנו המשפטן אריק וילוך והפוליטיקאי קארה וילוך - לימים ראש ממשלת נורווגיה.

וילוך התגייס לצי הנורווגי, ולמד באקדמיה הצבאית הנורווגית. לאחר מכן נשלח להשלים את השכלתו הצבאית בבריטניה. הוא פיקד על הספינות HNoMS פרידטיוף ננסן, ו-HNoMS מיקל סארס. ב-1928 הוא הוביל את החיפושים אחר חוקר הקוטב רואלד אמונדסן שנעלם באזור ים ברנץ. ב-1940 הוא הועלה לדרגת אורלוג-קפיטן ומונה למפקד ספינת הגנת החופים HNoMS איידסוולד.

וילוך הוצב עם ספינתו ליד חופי העיר נרוויק - עיר אסטרטגית אשר הן גרמניה הנאצית והן בריטניה זממו להשתלט עליה. ב-9 באפריל 1940, פלשו הגרמנים לנורווגיה, וכוח של עשר משחתות גרמניות נע לעבר נרוויק. וילוך ירה יריית אזהרה לעבר הגרמנים, אולם הגרמנים ביקשו לשלוח נציג להידברות. וילוך אפשר לנציג גרמני לעלות על ספינתו, וזה האחרון הצהיר שהגרמנים באים לנורווגיה כידידים, אולם על הנורווגים להסגיר את ספינותיהם. וילוך פנה אל מפקדו הישיר פר אסקים, אשר הוצב על סיפון HNoMS נורגה. אסקים הורה לווילוך לפתוח באש, אולם עוד לפני שווילוך הספיק לעשות זאת, ירו המשחתות הגרמניות והטביעו את ה"איידלסוולד". מתוך 183 אנשי הצוות של הספינה, 175 נהרגו, כולל וילוך עצמו.

## חיים אישיים
ב-1911 התחתן וילוך עם מארי כריסטין ("מאג'ה") פוס. הם התגוררו בהורטן והיו להם שלושה ילדים. אחד מבניהם היה איש העסקים פין וילוך, אשר היה אביה של הפוליטיקאית אינגריד וילוך.

## קישורים חיצוניים
* אוד איזאקסן וילוך בלקסיקון הנורווגי

קטגוריה:אנשי צבא נורווגים במלחמת העולם השנייה
קטגוריה:חללי מלחמת העולם השנייה
קטגוריה:מעוטרי אות לגיון הכבוד
קטגוריה:ילידי 1885
קטגוריה:נורווגים שנפטרו ב-1940
פטריק נסמית'

**פטריק נסמית**' (באנגלית: **Patrick Nasmyth**; 7 בינואר 1787 – 17 באוגוסט 1831) היה צייר נוף סקוטי. הוא היה בנו הבכור של האמן אלכסנדר נסמית'.

## ביוגרפיה
פטריק היה אחד מאחד עשר ילדיהם של ברברה ואלכסנדר נסמית' מאדינבורו. שש אחיותיו - ג'יין, ברברה, מרגרט, אליזבת, אן ושרלוט - היו אמניות בולטות בעוד שאחיו הצעיר, ג'יימס, היה מהנדס חשוב שהמציא את פטיש הקיטור.

פטריק נסמית' נולד באדינבורו ונקרא על שמו של פטרונו של אביו, פטריק מילר. הוא פיתח זיקה לאמנות בגיל צעיר. הוא ואחיו קיבלו כולם שיעורי אמנות. אביו היה להוט לראות שהם עצמאיים. כנער פטריק איבד את יכולת השימוש בידו הימנית בעקבות תאונה, מה שאילץ אותו ללמוד לצייר בשמאלו. הוא גם איבד את רוב שמיעתו בגלל מחלה.

חלק גדול מעבודותיו של נסמית, שאינו מתוארך, מתאר את מולדתו סקוטלנד, אותה המשיך לצייר גם לאחר שעבר ללונדון ב-1810. כמו אביו, הוא הושפע מאוד מהמאסטרים ההולנדיים של המאה ה-17, במיוחד מיינדרט, שהוצגו בלונדון.

פטריק' נפטר מדלקת ריאות, שבהם לקה זמן קצר לאחר שצייר סצנה מחוץ ללונדון.

## גלריה

 File:A Farmstead by a River by Patrick Nasmyth.jpg|חווה ליד הנהר
File:An extensive Landscape, with figures and cattle in the foreground and a village beyond(112157).jpg|נוף של מרעה
File:Patrick Nasmyth (1787-1831) - An English Landscape - NG 1894 - National Galleries of Scotland.jpg|נוף באנגליה


## קישורים חיצוניים

## הערות שוליים

קטגוריה:ציירים סקוטים
קטגוריה:ילידי 1787
קטגוריה:נפטרים ב-1831
לאקלן ביוקנן

**לאקלן ביוקנן** (באנגלית: **Lachlan Buchanan**; נולד ב־25 באפריל 1987) הוא שחקן אוסטרלי.

## ביוגרפיה
ביוקנן נולד ב-25 באפריל 1987 בעיירה הכפרית מאלני (אנ'), קווינסלנד, אוסטרליה. אחיו הקטן של השחקן אנדרו ביוקנן. 

הוא למד בבית הספר הממלכתי מאלני ובמכללת מת'יו פלינדרס האנגליקנית. הוא החל את הקריירה שלו בהצגות בית ספר ובהפקות תיאטרון מקומיות בגיל צעיר לפני שפלס את דרכו לטלוויזיה ולקולנוע.

## קריירה
ביוקנן שיחק באופרות סבון כמו קרוב רחוק. הוא גם שיחק בכמה סרטים, בתפקידי משנה ב-"Arcadia Lost" ו-"All My Friends Are Leaving "Brisbane, ובתפקיד ראשי בסרט Newcastle". ביוקנן גילם את סקוט מיטשל בקומדיית המצבים האוסטרלית "Working Class", שהוקרנה בבכורה בינואר 2011.

בשנת 2015 כיכב ביוקנן בסרט דל התקציב Muck, שיצא לאקרנים במרץ. ביוקנן לוהק לתפקיד קייל אבוט באופרת הסבון האמריקאית "צעירים חסרי מנוח". הסצנה הראשונה שלו שודרה ב-25 בפברואר 2015.

בינואר 2016, פורסם כי ביוקנן ישחק בפרק אחד של "זאב צעיר" המשודרת בערוץ MTV, בתור אנרי ארגנט.

בשנת 2023 שיחק בסדרה הקומית "וולמניה" (אנ') המשודרת בנטפליקס.

## חיים אישיים
בריאיון באפריל 2020 למגזין "Querty", ביוקנן הזדהה כאדם קווירי, אך לא ציין מעבר לכך. הוא גולש מנוסה, ועשה חצי מסצנות הגלישה שלו בסרט ניוקאסל בעצמו. הוא שולט בשפה הצרפתית. החל משנת 2010, הוא מתגורר בלוס אנג'לס.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:שחקנים להט"בים אוסטרלים
קטגוריה:מהגרים מאוסטרליה לארצות הברית
קטגוריה:אוסטרלים ממוצא סקוטי
קטגוריה:אוסטרלים שנולדו ב-1987
פרנסיס הנרי ניוברי

**פרנסיס הנרי ניוברי** (באנגלית: **Francis Henry Newbery**; 15 במאי 1855 – 18 בדצמבר 1946) היה צייר ואיש חינוך לאמנות, הידוע בעיקר כמנהל בית הספר לאמנות של גלאזגו בין השנים 1885 ל-1917. בהנהגתו פיתח בית הספר מוניטין בינלאומי והיה קשור עם פריחתה של סגנון גלאזגו ויצירתו של צ'ארלס רני מקינטוש וחוגו. ניוברי עזר להזמין את מקינטוש כאדריכל של בניין בית הספר לאמנות המפורסם והיה מעורב באופן פעיל בעיצובו.

## ביוגרפיה
פרנסיס ניוברי, שנולד בדבון לסנדלר ולאשתו, למד בבית הספר בברידפורט, דורסט, שם הוסמך כמורה, ולאחר מכן כמאסטר לאמנות. בזמן שעבד ולמד בלונדון הוא זכה במלגה ב-1881.

בבית הספר לאמנות בגלאזגו הוא היה מנהל נמרץ וחדשני. הוא נתן משרות הוראה לאמנים צעירים במקום להסתמך על מאסטרים מוסמכים לאמנות. הוא הקים מועדון אמנות המאפשר לסטודנטים לצאת מהקורס הלאומי לאמנות, והעסיק כמה מורות, בניגוד לרוב בתי הספר לאמנות בבריטניה באותה תקופה.

ניוברי הקים סדנאות יצירה והציג שיעורי רקמה שבהם לאשתו, ג'סי ניוברי, היה חלק חשוב. בסך הכל, הוא רצה שלתלמידים תהיה הכשרה חזקה בטכניקות מסורתיות, תוך פיתוח הכישרון האישי הייחודי שלהם. הציור שלו עצמו היה קשור לגלאזגו והוא היה מקורב לג'יימס גאת'רי וג'ון לאברי.

בהנחייתו של פרנסיס ניוברי, יוקרתו של בית הספר גדלה, הן בינלאומית והן בסקוטלנד. המוניטין שלו כמנהל מצליח הועצם על ידי הפרופיל הגבוה של אמני גלאזגו שונים בשנות ה-90 ותחילת המאה ה-20, שאת התפתחותם הוא טיפח.

לאחר פרישתו חזר לדורסט והתגורר עם אשתו בטירת קורפה.

הוא המשיך לצייר עד 1932 ונפטר ב-18 בדצמבר 1946.

## גלריה

 File:Francis Henry Newbery - Jugend Nr. 33, 1904.jpg|הרוקמת
File:Francis Henry Newbery - Eileen Lavery, 1890 - 1935 - NG 2699 - National Galleries of Scotland.jpg|הלן לבארי


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1855
קטגוריה:בריטים שנפטרו ב-1946
STS-70

**STS-70** הייתה המשימה ה-21 של מעבורת החלל דיסקברי. המטרה העיקרית הייתה להציב לוויין TDRS במסלול וביצוע ניסויים בתחום מדעי החיים.

## צוות
* **מפקד המשימה** -  טרנס הנריקס
* **טייס** -  קווין קרגל
* **מומחה משימה 1** -  דונלד תומאס
* **מומחה משימה 2** -  ננסי קרי גרג
* **מומחה משימה 3** -  מרי ובר

## נתוני משימה
ב-31 במאי, בזמן הכנות לשיגור התגלו בעיות טכניות שדרשו החלפת חלקים. כתוצאה מכך המעבורת ירדה מכן שיגור והוחזרה ב-2 ביוני. השיגור בוצע ב-13 ביולי 1995 מכן שיגור 39B במרכז החלל קנדי. זו הייתה הטיסה הראשונה שנוהלה מחדר בקרה חדש במרכז החלל ג'ונסון.

כבר ביום ראשון של הטיסה שוחרר למסלול לוויין TDRS-7. זה היה הלוויין האחרון בסדרה.

בהמשך בוצעו ניסויים על חיות מעבדה וניסויים נוספים בתחום מדעי החיים.

הנחיתה הייתה מתוכננת ל-21 ביולי אך נדחתה עקב בעיות מזג אוויר באתר הנחיתה. היא בוצעה ב-22 ביולי במסלול נחיתה מס' 33 במרכז החלל קנדי.

## ראו גם
* משימות מעבורות החלל

## קישורים חיצוניים

* סיכום המשימה באתר נאס"א
* תיאור המשימה
* דיווח לעיתונות
* סרטון על המשימה

STS-070
קטגוריה:1995 בארצות הברית
ארסקין ניקול

**ארסקין ניקול** (באנגלית: **Erskine Nicol**; 3 ביולי 1825 – 1904) היה צייר דיוקנאות וז'אנר סקוטי.

## ביוגרפיה
הוא נולד בליית' ב-3 ביולי 1825 בנם הבכור של ג'יימס מיין ניקול ואשתו מרגרט אלכסנדר. אביו עבד כסוחר יין. המשפחה עברה ל-Lith Walk בשנות ה-30 של המאה ה-19.

לאחר לימוד ראשוני ברפואה פנה לאמנות. הוא היה סטודנט באקדמיה לאמנות בפיקארדי פלייס באדינבורו, שם למד אצל סר ויליאם אלן ותומאס דאנקן. בתום לימודיו, לימד כמאסטר לאמנות בבית הספר הישן ליית'.

ניקול לימד בדבלין, אירלנד, בין השנים 50–1845, בשיא הרעב האירי, והזדהה עם הדיכוי של העם האירי וחלק ניכר מעבודותיו מתאר את העוולות שנגרמו לאוכלוסייה האירית במהלך המאה ה-19. כמו גם חיי היומיום האיריים.

ב-1850 הוא חזר לאדינבורו. הוא התגורר בדירה גאורגית גדולה בחלק העליון של ליית' ווק. הוא מונה לעמית של האקדמיה המלכותית הסקוטית ב-1851 ול"אקדמאי" ב-1859.

ניקול הציג באקדמיה המלכותית ומונה לשותף באקדמיה המלכותית בשנת 1866. הוא גם הציג באקדמיה המלכותית היברניאן ובמוסד הבריטי.

ב-1862 הוא עזב את אדינבורו ועבר לסנט ג'ונס ווד בלונדון, ולאחר מכן ב-1864 עבר למערב לונדון. הוא גם רכש סטודיו בקלונבה שבמחוז ווסטמית' באירלנד ונהג לסיים שם ציורים עד שמצב בריאותו הלקוי אילץ אותו לצמצם את נסיעותיו. לאחר מכן הוא השתמש בכנסייה עזובה כדי להשלים את עבודותיו.

ניקול היה נשוי פעמיים: תחילה ב-1851 לג'נט ווטסון, שמתה ב-1863, והותירה שני בנים (כולל ג'ון ווטסון ניקול (1856–1926), שהפך לצייר) ובת; שנייה ב-1865 למרגרט מרי ווד, ואיתה נולדו לו שני בנים (הבכור, ארסקין אדווין ניקול, שהפך גם הוא לצייר) ובת.

הוא מת במידאסקס, ב-8 במרץ 1904. הוא נקבר ליד אשתו השנייה ברוטינגדין.

בשנת 1905 קיימה האקדמיה המלכותית הסקוטית תערוכת הנצחה.

## גלריה

 File:An Ejected Family .PNG|המשפחה המגורשת
File:An Irish Countryman.jpg|כפרי אירי
File:Writer with Pipe).jpg|סופר עם מקטרת


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1825
קטגוריה:בריטים שנפטרו ב-1904
הפיגוע ברמת מגשימים

**הפיגוע ברמת מגשימים** התרחש ביום חמישי י"ז בכסלו ה'תשל"ו 20 בנובמבר 1975, בישיבת הגולן במושב רמת מגשימים שבדרום רמת הגולן על ידי מחבלי הפת"ח והחזית הדמוקרטית לשחרור פלסטין שהסתננו מסוריה. המחבלים הסתננו לישיבה, רצחו שלושה תלמידים ופצעו שני תלמידים נוספים.

## הפיגוע
המחבלים פרצו לישיבת הגולן שבמושב הדתי רמת מגשימים ברמת הגולן לאחר ארוחת הערב בישיבה. אחד המחבלים שלף רימון יד, ואחר התחיל לירות. המחבל הכה באחד היהודים עם גרזן, לאחר מכן ירה בשאר התלמידים במקום, בפיגוע נרצחו 2 תלמידי ישיבת הר עציון באלון שבות שהתארחו במקום ותלמיד אחד מישיבת הגולן, ונפצעו 2 תלמידי ישיבה אחרים.

על הפיגוע נטל אחריות ארגון הטרור החזית הדמוקרטית לשחרור פלסטין.

לאחר הפיגוע ביקר ביישוב שר הביטחון שמעון פרס ושיבח את הישיבה.

## הנצחה
ביישוב הוקמה קריית הישיבה, ובה בית המדרש "היכל השלושה" הקרוי על שם 3 הנרצחים.

## קישורים חיצוניים
*; 
*

## הערות שוליים

קטגוריה:רמת מגשימים
רמת מגשימים
קטגוריה:מועצה אזורית גולן
רמת מגשימים
רמת מגשימים
רמת מגשימים
רמת מגשימים
רמת מגשימים
אמירות ריאד

**אמירות ריאד** הייתה אמירות סעודית שהתקיימה מ-1902 עד 1913, והייתה השלב הראשון במדינה הסעודית השלישית.

## היסטוריה
ב-1891, הצליחו כוחות אמירות ראשידי לכבוש את אמירות נג'ד, ולגרש את בית סעוד לכווית. ב-1901 פרש עבד אל-רחמן אבן-פייצל מהנהגת בית סעוד, שעברה לידי עבד אל-עזיז אבן סעוד. בינואר 1902 פלשו כוחות בית סעוד בהנהגתו לאמירות ראשידי וב-13 בינואר, כבשו מחדש את ריאד.

במהלך השנים 1903 עד 1907 התקיימה המלחמה הסעודית-ראשידית, בין כוחות האמירות הראשידית, בתמיכת האימפריה העות'מאנית לאמירות, במהלכה כבשה האמירות ב-1906 את מחוז אל-קסים.

לאחר כיבוש אל-אחסא ב-1913 הפכה האמירות לאמירות נג'ד ואל-אחסא.
## קישורים חיצוניים

## הערות שוליים

קטגוריה:ערב הסעודית: היסטוריה
קטגוריה:מדינות ערב לשעבר
אורלנדו נורי

**אורלנדו נורי** (באנגלית: **Orlando Norie**; 15 בינואר 1832 – 1901) היה אמן בריטי של נושאים צבאיים.

## ביוגרפיה
ממוזער|314x314 פיקסלים|הקרב בקנדהר
נורי היה אולי הצייר הפורה ביותר של הצבא הבריטי במאה ה-19 יחד עם ריצ'רד סימקין. ההערכה היא שנורי לבדו צייר יותר מ-5,000 תמונות. אף שמשפחתו הייתה ממוצא סקוטי, הם עברו לאירופה, ואורלנדו נולד בברוז', בלגיה ב-15 בינואר 1832. הוא בילה את רוב חיי העבודה שלו בדנקרק, שם צייר סצנות רבות, בעיקר בצבעי מים עבור חברת הוצאה לאור של רודולף אקרמן.

עבודתו זכתה להכרה לראשונה בסתיו 1854 כאשר פרסמו את ההדפס שלו על קרב עלמה, במלחמת קרים, לאחר מכן הופיעו הדפסים של קרב אינקרמן במלחמה זו. אלה צוירו עבור חברת אקרמן. הגלריה של החברה שימשה מקום תצוגה לרבים מצבעי המים של האמן.

נורי נתפס כיורש הטבעי של הנרי מרטנס. בחברת אקרמן היו מרוצים מעבודתו, והציגו את יצירותיו מדי פעם בתערוכות, שאחת מהן הועלתה ב-1873 והציגה את תמונותיו מתמרוני הסתיו האחרונים שנערכו בספטמבר ואוקטובר 1871 בסביבות אלדרשוט והרי סארי.

ציור בצבעי מים המתאר את קרב פואנטס דה אונורו ב-5 במאי 1811 של אורלנדו נורי נמצא באוסף של הקולג' המלכותי הצבאי של קנדה.

קברו נמצא בבית הקברות הישן של דנקרק בצמוד לבית הקברות הצבאי חבר העמים.

ניתן לראות רבות מתמונותיו במוזיאונים ובמועדונים של הגדודים הבריטיים.

## קישורים חיצוניים

## הערות שוליים

קטגוריה:ציירים בריטים
קטגוריה:מלחמת קרים: אישים
קטגוריה:בריטים שנולדו ב-1832
קטגוריה:בריטים שנפטרו ב-1901
הפיגוע בשוק נתניה (1979)

**הפיגוע בשוק נתניה (1979)** היה פיגוע תופת שהתרחש ביום ראשון כ"ט בטבת ה'תשל"ט 28 בינואר 1979 בשוק נתניה. בפיגוע נרצחו 3 יהודים תושבי נתניה ונפצעו 34.

## הפיגוע
בבוקר יום ראשון, כ"ט בטבת ה'תשל"ט 28 בינואר 1979, הגיע מחבל מיהודה ושומרון מארגון הטרור אש"ף לשוק העירוני בנתניה, והחביא מטען חבלה במשקל 300 גרם בפח אשפה. המטען התפוצץ וכתוצאה ממנו נפצעו 34 תושבים ונרצחו במקום 2 יהודים, יום לאחר הפיגוע נפטר מפצעיו אחד הפצועים, ובכך מניין הנרצחים עלה ל-3. בפיגוע נפצעה קשה תינוקת בת שנה.

הפיצוץ התרחש בפינת רחוב הרצל ורחוב שער הגיא מול כיכר ציון בעיר, עוצמת הפיצוץ הייתה כה רבה שממנו נשברו חלונות של בניינים ברחוב.

בין הנרצחים בפיגוע טובה ריגלר סובל שהעידה במשפט אייכמן.

## קישורים חיצוניים
* 
* 

קטגוריה:נתניה: פיגועים
שוק נתניה
שוק נתניה
אמה טרקסין

**אמה טרקסין** הוא שמו של קיר, או שטח ביניים, שהפריד בבית המקדש בין ההיכל לבין קודש הקודשים. בתלמוד מובא ספק האם קדושת שטח ה"אמה טרקסין" היא כקדושת ההיכל, או כקדושת קודש הקדשים.

## בבית המקדש הראשון
בבית המקדש הראשון הפריד קיר ברוחב אמה בין הקודש לבין קודש הקדשים. בספר מלכים, בתיאור בניין הבית, מופיע הפסוק "ודביר בתוך הבית מפנימה", ועל פי פרשנות המצודות הכוונה למחיצה או קיר שהיה בין ההיכל ובין קודש הקדשים.

הכניסה לקודש הקדשים הייתה באמצעות פתח ובו דלתות שלא נסגרו מעולם ופרוכת שכיסתה את הפתח.

## בבית המקדש השני
בבית המקדש השני, מחמת גובהו הרב, בניית קיר ברוחב אמה בלבד הייתה משימה בלתי אפשרית, ולכן תלו בוני הבית פרוכת כדי לחצוץ בין ההיכל לבין קודש הקודשים. מחמת הספק האם קדושת רצועת שטח זו היא כקדושת ההיכל או כקדושת קודש הקודשים, נתלו שתי פרוכות בשני צידי האמה, כשהפרוכת החיצונה מקופלת מעט בדרום, והפנימית בצפון, באופן שנוצר ביניהן מסדרון מעבר מן ההיכל לקודש הקדשים.

לדעת רבי יוסי, הפסוק "והבדילה הפרכת לכם בין הקדש ובין קדש הקדשים" מלמד שהייתה רק פרוכת אחת בעובי אמה, מכיוון שבפסוק כתוב 'פרוכת' בלשון יחיד.

## מקור השם
רש"י בפירושו לתלמוד מסביר שמשמעות המילה טרקסין היא 'פנים וחוץ' (טרק - פנים, סין - חוץ), כלומר, מקום שמסופק אם הוא פנים או חוץ.

בעלי התוספות מסבירים שהמשמעות היא מקום שסוגר על ארון הברית ובו הלוחות שניתנו בהר סיני, והכוונה במילה טרקסין היא 'טרק' מלשון טריקת דלת, סגירה, ו'סין' - שמעבר למקום זה מונחות הלוחות שניתנו בהר סיני.

רבי יעקב עמדן מסביר שהכוונה במילה טרקסין לקיר מטויח, טרק מלשון סגירה, כדברי התוספות, וסין בארמית הוא טיט.

## קישורים חיצוניים
* 
* 
* 

## הערות שוליים

קטגוריה:בית המקדש
הנרי מרטנס

**הנרי מרטנס** (באנגלית: **Henry Martens**; 1790–1868) היה מאייר ואמן צבאי אנגלי. הוא עבד בעיקר בצבעי מים אף שקיימים כמה ציורי שמן.

## ביוגרפיה
הוא היה הבכור מבין שלושה בניהם של כריסטוף היינריך מרטנס ואשתו רבקה. אביו של הנרי, ג'יי סי מרטנס, היה סוחר יליד אוסטריה שהגיע ללונדון כקונסול האוסטרי. הילדים האחרים היו ג'ון, ויליאם וקונרד מרטנס שהיה צייר.

הנרי מרטנס הציג תמונות בגלריות שונות כולל המוסד הבריטי ובמיוחד באגודת האמנים הבריטים. בין השנים 1828 ו-1842, הוא הראה לא פחות מ-34 צבעי מים, רובם תיארו סצנות צבאיות.

הוא יצר עבודות עבור ההוצאה לאור של איש העסקים רודולף אקרמן שניהל את גם גלריה ברחוב ריג'נט 191. רובם תיארו מדי צבא וסצנות קרב, הוא התמקד בתמונות של מלחמות הסיקים והמלחמות הקולוניאליות בדרום אפריקה. בולט במיוחד ערכת הליטוגרפיות של המלחמה הסיקית שפורסמה על ידי אקרמן ב-1847. מרטנס סיפק רישומים בצבעי מים שנחרטו על ידי ג'ון האריס. באוסף נכללו הדפסים של קרב פרוזשה בפנג'אב, קרב עליוואל וקרב סוברון. מרטנס ביסס את תמונותיו על סקיצות שסיפק מייג'ור ג'ורג' פרנסיס ווייט, קצין הגדוד ה-31 ששירת במערכה.

בשנת 1852אקרמן פרסם סט של ליטוגרפיות צבעוניות גדולות הממחישות את הקרבות בדרום אפריקה. מרטנס יצר את ציור המאסטר עבור כל לוח אשר נחרט על ידי האריס, אך במקרה זה, המקור היה קפטן ג'ורג' ג'קסון קארי, מיחידת הרובאים הרכובים, שסיפק לאמן סקיצות. סקיצה נוספת סופקה על ידי תומאס ביינס. בעוד שהליטוגרפיות הללו הן עיבודים של לוחמה קולוניאלית, ספק אם מרטנס חווה אי פעם מלחמה בעצמו.

מרטנס ידוע אולי בעיקר בשל איוריו הרבים של יחידות הצבא הבריטי וההודי. יצירתו המפורסמת ביותר, המדים של הצבא, מכילה 44 לוחות צבעוניים, שנחרטו גם על ידי האריס, פורסמה על ידי אקרמן בין 1849 ל-1853.

## גלריה

 File:Aliwal.jpg|קרב הליוואל
File:Bataille de Mudki 1.jpg|קרב מודקי
File:Battle of ferozeshah(H Martens).jpg|קרב בפונג'אב


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1790
קטגוריה:בריטים שנפטרו ב-1868
Red Eye (שיר של ג'סטין ביבר)

**Red Eye** (בעברית: **עין אדומה**) הוא שיר שהוקלט על ידי הזמר־יוצר הקנדי ג'סטין ביבר בהשתתפות המוזיקאי הבריטי TroyBoi . השיר נכתב על ידי ג'סטין ביבר, TroyBoi, דומיניק ג׳ורדן, ג׳ימי יאנוס, Poo Bear  וסשה סירוטה , הופק בידי ג'וש גודווין ויצא לאור ב-8 באוקטובר 2021 כחלק מהמהדורה המורחבת של אלבום האולפן השישי שלו, *[[Justice (אלבום)|Justice]].*

## רקע
ב-5 באוקטובר 2021, כשבעה חודשים לאחר צאת אלבום האולפן השישי שלו, *[[Justice (אלבום)|Justice]]*, חשף הזמר־יוצר הקנדי ג'סטין ביבר כי קיימים עוד שלושה שירים שעתידים לצאת כחלק מהאלבום.

ב-8 באוקטובר יצאו לאור שלושת השירים, "Hailey", "Angels Speak" ו-"Red Eye". ובעוד שהראשונים הופיעו במהדורה היפנית של *Justice*, "Red Eye" הופץ כרצועת בונוס בחנות האינטרנט האירופית.

השיר נכתב על ידי ג'סטין ביבר, TroyBoi, דומיניק ג׳ורדן, ג׳ימי יאנוס, Poo Bear  וסשה סירוטה , והופק בידי ג'וש גודווין.

## מיקומי שיא

## קישורים חיצוניים

* 

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירי אהבה
העונג של פארסון (סיפור קצר)

"**הנאתו של פארסון**" הוא סיפור קצר שנכתב על ידי רואלד דאל. הסיפור פורסם ב-1 בספטמבר 1977.

## עלילה
ממוזער| Vanguard Standard 6 המשמש את בוגיס לשינוע הרהיטים בעיבוד הטלווזיוני של הסיפור, בפרק '''סיפורים לא צפויים'.''
בוגיס הוא סוחר עתיקות מיומן שיש לו חנות קטנה בצ'לסי, לונדון. הוא מצליח להרוויח מדי שנה על ידי רכישת רהיטים יקרי ערך בזול מכפריים תמימים, תוך שהוא מתחזה לאיש דת ונשיא החברה לשימור רהיטים נדירים. הוא זוכה בכניסה לבתיהם במסווה של קיטלוג הרהיטים הישנים שלהם; אם הוא רואה משהו שהוא יכול למכור מחדש, הוא מציע לקנות אותו. כדי לקנות את הרהיטים בפחות ממה שהוא שווה הוא משתמש בידע שלו ובמספר טריקים, כמו החלפת ברגים מתוצרת מכונה, בישנים המקוריים.

באחד השיטוטים שלו, הוא מגיע לעיירה בקינגהמשייר. לאחר שהשאיר את מכונית הסטיישן שלו מוסתרת כדי לא לקלקל את תדמיתו ככומר זקן, הוא הולך לבית חווה מוזנח שם הוא פוגש שלושה מקומיים – קלוד, ברט ורומינס – בחצר. לאחר שהורשה לו להיכנס לבית החווה כדי להסתכל על הרהיטים, הוא מוצא בטרקלין שידה שלא תסולא בפז של צ'יפנדייל, כזו שתואמת את שלושת הפריטים המפורסמים הקיימים הידועים בשם 'השידות של צ'יפנדייל'. הוא אומר לאנשים, שהוא צריך סט חדש של רגליים לשולחן שבבעלותו, והוא מבקש את אלו שעל השידה. הוא משכנע את רומינס שהשידה לא שווה כלום מכיוון שהיא "חיקוי". הוא קונה אותו ב-20 ליש"ט, ומתכוון למכור אותו ב-20,000 ליש"ט.

בעוד בוגיס הולך להביא את הרכב שלו שלושת האנשים מחליטים לעזור לכומר; הם מניחים שהמכונית שלו לא תהיה גדולה מספיק כדי לשאת בקלות את השידה, וחוששים שהוא יאבד עניין בעסקה ברגע שיגלה שהשידה לא תיכנס למכונית. מכיוון שהוא רק מבקש את הרגליים, החקלאים נסרו אותן. די בקושי, הם קוצצים את שארית השידה, מכיוון שבוגיס קרא לזה 'עצי הסקה' והם מרגישים שהם חייבים לתת לו את שאר השידה בתור עצי הסקה. בזמן שהם מחכים שבוגיס יחזור, הם מעירים ש'השידה, לעזאזל, יוצרה על ידי נגר טוב, לא משנה מה הכומר אומר'.

## עיבודים לטלוויזיה

## סרטים

## הערות שוליים

קטגוריה:סיפורים קצרים
קטגוריה:רואלד דאל
קטגוריה:עתיקות
כריסטוף השני, מרקיז באדן-רודמאכרן

**כריסטוף השני, מרקיז באדן-רודמאכן** (בגרמנית: **Christoph II. von Baden-Rodemachern**; 26 בפברואר 1537 – 2 באוגוסט 1575) היה המארקגראף הראשון של באדן-רודמאכרן.

## ביוגרפיה
כריסטוף נולד ב-26 בפברואר 1537 והיה בנם השני של ברנהרד השלישי, מרקיז באדן-באדן ושל אשתו הרוזנת פרנציסקה מבריאן ומלוקסמבורג.

כאשר כריסטוף השני הגיע לבגרות בשנת 1556, הוא ויתר על זכותו על חלק מבאדן-באדן לאחיו הבכור פיליברט בתמורה לקצבה שנתית של 4000 גילדן. הוא גם קיבל את רודמאכרן כנחלה, מה שהפך אותו למייסד ענף באדן-רודמאכרן המבוגר.

הוא ערך מסע בצעירותו ברחבי אירופה. מ-1557 עד 1561, הוא היה בארצות השפלה ההבסבורגיות, שם הצטרף למסעות הצבא הספרדי. הוא נסע לשוודיה בשנת 1564, שם נישא לאחותו של אריק הארבעה עשר, מלך שוודיה. לאחר מכן חזר לרודמאכרן, שם בנה לעצמו ארמון וניהל חיים בזבזניים. ב-1565 הוא נסע ללונדון, שם קיבלה אותו המלכה אליזבת הראשונה בכבוד. עם זאת, הוא צבר חוב על גבי חוב וכאשר ניסה לעזוב בשנת 1566, הוא גילה שהוא לא יכול לעזוב את הארץ עד שהמלכה תעמיד ערבות. כמו כן, בשנת 1566, הוא ירש את הלורדויות של Useldange, פטינגן ורוסי.

הוא המשיך להוציא יותר מדי כספים, וארצו סבלה מתסיסה דתית. החובות שלו גדלו. הוא נסע לשוודיה, שם שירת בצבא ונלחם נגד דנמרק. גיסו, יוהאן השלישי, מלך שוודיה, מסר לו את האי אסל.

לאחר מספר שנים בשוודיה, חזר לרודמאכרן, שם נפטר ב-2 באוגוסט 1575, ובנו אדוארד פורטונאט שהיה קטין באותה תקופה ירש את נחלותיו.

## משפחתו
כריסטוף השני נישא ב-11 בנובמבר 1564 לנסיכה ססיליה משוודיה, בתו של גוסטב ואסה, מלך שוודיה, ונולדו להם הילדים הבאים:
* אדוארד פורטונאט (1565–1600)
* כריסטוף גוסטב (1566–1609)
* פיליפ השלישי (1567–1620)
* קרל (1569–1590)
* ברנהרד (1570–1571)
* יוהאן קרל (1572–1599)

## אילן יוחסין

## קישורים חיצוניים

קטגוריה:בית צרינגן
קטגוריה:גרמנים במאה ה-16
קטגוריה:מרקיזי באדן
קטגוריה:ילידי 1537
קטגוריה:נפטרים ב-1575
נירה דין

**נירה ריכטר דין** (נולדה ב-1942) היא מתמטיקאית ישראלית החוקרת מידול גאומטרי, משטחי חלוקה, תורת הקירוב ודחיסת תמונות. היא פרופסור אמריטוס למתמטיקה שימושית באוניברסיטת תל אביב, וכונתה "חלוצה וחוקרת מובילה בקהילת המשנה".

## השכלה וקריירה
דין סיימה תואר ראשון מהטכניון - המכון הטכנולוגי הישראלי בשנת 1965. היא המשיכה ללימודי תואר שני במכון ויצמן למדע, שם קיבלה תואר שני ב-1967 והשלימה גם את הדוקטורט שלה ב-1970. עבודת הדוקטורט שלה, "קירובים אופטימליים ומינימום נורמה לפונקציות ליניאריות במרחבי הילברט, ויישומה לאינטגרציה מספרית", נכתבה בהנחיית פרופסור פנחס רבינוביץ.

בין השנים 1970 ל-1972 עשתה מחקר פוסט-דוקטורט במכון ללימודי יסוד באוניברסיטת רוצ'סטר, ניו יורק.

ב-1972 חזרה לישראל והצטרפה לפקולטה למתמטיקה באוניברסיטת תל אביב כמרצה בכירה.

ב-1978 קודמה לדרגת פרופסור חבר למתמטיקה באוניברסיטה תל אביב.

בין 1978 ל־1979 שימשה פרופסור אורח במרכז מחקר ומתמטיקה באוניברסיטת ויסקונסין-מדיסון, ארצות הברית.

בשנת 1984 שימשה מדענית אורחת של מרכז המחקר של IBM ביורקטאון הייטס ניו יורק, ארצות הברית.

ב-1984 קודמה לדרגת פרופסור מן המניין באוניברסיטת תל אביב והייתה חלק מהסגל הבכיר עד פרישתה בשנת 2010.

בין השנים 1991 ל-1993 הייתה ראשת בית הספר למדעי המתמטיקה בפקולטה למדעים מדויקים ע"ש ריימונד ובברלי סאקלר.

דין הייתה חברה בוועדי מערכת של כתבי העת:Journal of Approximation Theory, Computer Aided Geometric Design, SIAM journal on Imaging Sciences, Journal of Foundations of Computational Mathematics

במהלך הקריירה שלה השתתפה דין ביותר מ-120 כנסים וסדנאות. דין הייתה דוברת בקונגרס הבינלאומי של מתמטיקאים ב-2006, בחלק על ניתוח נומרי ומחשוב מדעי. בשנת 2010 פרשה לגמלאות.

היא פרסמה 185 מאמרים ו-2 ספרים.

תחומי המחקר העיקריים שלה הם אינטרפולציה, ניתוח מתמטי, קומבינטוריקה, טופולוגיה ואלגוריתמים. היא חקרה אינטרפולציה בכמה תחומים, כולל שיעור, אופטימיזציה מתמטית ומתמטיקה שימושית. היא מקשרת בין גבולות לבין מתמטיקה טהורה בחקירת סוגיות בניתוח מתמטי. מחקר הקומבינטוריקה שלה משלב אלמנטים של טרנספורמציה אפינית, מספר בינארי, אינוריאנט וגיאודזה. עבודתה בתחום האלגוריתם עוסקת בנושאים כמו Spline, המחוברים לתחומים כמו Thin plate spline, Smoothing ומחשוב.

מחקריה מכסים סוגיות במתמטיקה שימושית, מתמטיקה בדידה, ניתוח מתמטי, אלגוריתם ואינטרפולציה. מחקר המתמטיקה השימושית משלב נושאים בתחומים כמו Scheme, Smoothness, אופטימיזציה מתמטית ו-Pecewise. מחקר המתמטיקה הדיסקרטית שלה משלב נושאים בתחומים כמו מרחב קומפקטי, מטריצה, פולינום, אלגברה ואינטרפולציה פולינומית. מחקר הניתוח המתמטי שלה משלב סוגיות מפונקציה ומתמטיקה טהורה. התחומים השונים שדין עסקה בהם במחקר האלגוריתם שלה כללו נקודה, דחיסת תמונה, מספרים בינאריים וקומבינטוריקה.

## ספרים
* מודלים סטוכסטיים בביולוגיה (בתפקיד נירה ריכטר-דין, עם נרנדרה ס. גואל, עיתונות אקדמית, 1974)
* קירוב של פונקציות מוערכות סט: התאמה של מפעילי קירוב קלאסיים (עם אלזה פרחי ואלונה מכוב, הוצאת אימפריאל קולג', 2014)

## קישורים חיצוניים

## הערות שוליים

קטגוריה:סגל אוניברסיטת תל אביב: מתמטיקה ומדעי המחשב
קטגוריה:בעלות תואר דוקטור ממכון ויצמן למדע
קטגוריה:בעלי תואר דוקטור ממכון ויצמן למדע
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:מתמטיקאיות
קטגוריה:מתמטיקאים ישראלים
קטגוריה:חוקרות ישראליות
קטגוריה:מתמטיקאיות ישראליות
קטגוריה:ישראליות שנולדו ב-1942
קטגוריה:ישראלים שנולדו ב-1942
פרדוקס אזור בטא

**פרדוקס אזור בטא** הוא תופעה בה לפעמים אנשים יכולים להתאושש מהר יותר מחוויות קשות יותר מאשר מחוויות עם מצוקה מעטה. הסיבה המשוערת היא שמצבים אינטנסיביים מעוררים תהליכי הגנה פסיכולוגיים המפחיתים את המצוקה, בעוד שמצבים פחות אינטנסיביים אינם מפעילים את אותם תהליכי הגנה פסיכולוגיים, ולכן ישנה הנחתה פחות יעילה של הלחץ.
ממוזער|פרדוקס אזור בטא: אדם מעדיף ללכת (במהירות של 3 מייל לשעה) אם המרחקים הם פחות ממייל, ולרכוב על אופניים (15 מייל לשעה) למרחקים ארוכים יותר. למרות הריחוק של נקודות באזור בטא, האדם יגיע אליהן מהר יותר מרוב הנקודות באזור אלפא הסמוך.
הפרדוקס נצפה בהשפעות הפסיכולוגיות של חשיפה לפיגועי טרור. ככל הנראה ישנו קשר להפעלת התמודדות, דיסוננס קוגניטיבי וצורות אחרות של התגייסות נפשית.

## דוגמאות
דוגמה לפרדוקס היא במקרה בו אדם מסוים נמצא כרגע במערכת יחסים רומנטית בינונית, סביר להניח שהוא לא יסיים אותה כדי למצוא מערכת יחסים מצוינת בשונה ממקרה בו מערכת היחסים הנוכחית שלו גרועה יותר וכך המצב הכללי הופך לגרוע יותר מכיוון שאותו אדם יישאר במערכת היחסים הבינונית. דוגמה נוספת היא אדם שנמצא בעבודה בינונית וימשיך בה, בשונה מעבודה גרועה בה יהיה לו יותר תמריץ למצוא עבודה טובה.

כמו כן, סביר להניח שאנשים פצועים יחפשו אמצעים יעילים לזרז את החלמתם (נטילת תרופות, פניה לרופא, ניתוח) כאשר הפציעה חמורה יותר מאשר עבור פציעות קלות, מה שגורם לפציעות אלו להימשך זמן רב יותר. 

## מקור השם
מקור השם ממאמר שפורסם על ידי דניאל גילברט בעשור הקודם בו הוא מציג את הפרדוקס. במאמר מתואר נוסע שרגיל ללכת ליעדים בטווח של מייל (1.6 קילומטר), ולרכוב על אופניים ליעדים מרוחקים יותר. מכיוון שהאופניים מהירים יותר, הנוסע יגיע לכמה מיקומים מרוחקים מהר יותר מאשר ליעדים קרובים יותר (אזור בטא בתרשים שלהם - ומכאן השם), מה שסותר את הנטייה הטבעית המיידית שהוא יגיע מאוחר יותר למקומות מרוחקים יותר.

## הערות שוליים

אזור
קטגוריה:דחק
אלכסנדר הודג'

**אלכסנדר הודג**' (באנגלית: **Alexander Hodge**; נולד ב-25 בספטמבר 1991) הוא שחקן אוסטרלי. הוא ידוע בזכות גילום אנדרו טאן בסדרת הטלוויזיה "לא בטוחה" (2018–2020) בערוץ HBO.

## ביוגרפיה
הודג' נולד וגדל בסידני, אוסטרליה. אביו הוא אירי וגדל באוסטרליה; אימו סינית וגדלה בסינגפור. הוא תיאר את סביבתו לבנה בעיקרה. הודג' הצהיר שהוא התבייש במוצאו הסיני בילדותו, שאותה ייחס לדעות על גברים אסייתים שראה בתקשורת המרכזית. הוא החל לשחק בבית הספר בגיל 13 לאחר שסולק מכיתת נגרות. הודג' שיחק רוגבי באופן תחרותי והחל להמשיך בו כקריירה. הוא נפצע קשה בברכו במהלך משחק כשהיה בן 21 והתנייד בכיסא גלגלים במהלך השיקום. זמן קצר לאחר מכן, הודג' עבר לניו יורק כדי ללמוד בבית ספר למשחק באקדמיה האמריקאית לאמנויות הדרמה אשר במנהטן, ועבר ללוס אנג'לס לאחר סיום לימודיו ב-2016.

## קריירה
הודג' נבחן לתפקיד אנדרו בעונה השלישית של סדרת הטלוויזיה "לא בטוחה"*.* הוא לוהק לתפקיד, שבגינו זכה לבולטות רחבה יותר.  הדמות זכתה לכינוי "באי אסיאתי" על ידי צופי התוכנית ברשתות החברתיות. הוא הועלה לתפקיד ראשי בעונה הרביעית של הסדרה. הודג' דיבר על המשמעות של דמות אסייתית שמוצגת כ"בטוחה בעצמה" ו"בוטה" מכיוון שהיא מאתגרת סטריאוטיפים לגבי גברים אסיאתיים.

הודג' שיחק בתפקידים חוזרים ואורחים בכמה סדרות בהן, "משפחה מודרנית", "סדר אותי", "חוק וסדר: מדור מיוחד", "בול" ו-"Tommy".

בשנת 2021, הודג' גילם את פילקי בסדרת הטלוויזיה "ברק שחור". הוא שיחזר את התפקיד בסדרת הספין-אוף "Painkiller", שהרשת לא רכשה לבסוף. באותה שנה הוא שיחק בתפקיד משנה בסרט של נטפליקס,"זמרת החתונות".

בשנת 2022 פורסם כי הודג' לוהק לתפקיד משנה בסרט "Which Brings Me To You". ולתפקיד משנה בסרט "עוברות את הגבול".

## חיים אישיים
הודג' מתגורר בלוס אנג'לס.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:בוגרי האקדמיה האמריקאית לאמנויות הדרמה
קטגוריה:אוסטרלים ממוצא אירי
קטגוריה:אוסטרלים ממוצא סיני
קטגוריה:אוסטרלים שנולדו ב-1991
ברנהרד השלישי, מרקיז באדן-באדן

**ברנהרד השלישי, מרקיז באדן-באדן** (בגרמנית: **Markgraf Bernhard III. von Baden**; 7 באוקטובר 1474 – 29 ביוני 1536) היה מרקיז באדן-באדן.

## ביוגרפיה
ברנהרד נולד ב-7 באוקטובר 1474 לכריסטוף הראשון, מרקיז באדן ולאוטיליה מקצנלבוגן. הוא ירש ב-1515 חלק מהמרקיזות של אביו בבאדן ושלט בחלקו מ-1515 עד 1536.

שני אחיו, ארנסט ופיליפ ירשו את החלקים האחרים; לאחר מותו של פיליפ, הוא וארנסט ירשו כל אחד מחצית מהחלק של פיליפ. זה יצר שני ענפים של שליטים:
* "הענף הברנהרדיני" (קתולי) שלט בבאדן-באדן
* "הענף הארנסטיני" (פרוטסטנטי) שלט בבאדן-דורלאך

הענף הברנהרדיני גווע ב-1771, מה שאפשר למרקיז קרל פרידריך מהענף הארנסטיני לאחד מחדש את מרקיזות באדן.

ברנהרד חונך בחצרו של הקיסר מקסימיליאן הראשון ונסע לספרד עם חברו, בנו של מקסימיליאן פיליפ הראשון. פיליפ מונה למלך ספרד ב-1504.

ברנהרד נטה בשנותיו המאוחרות לפרוטסטנטיות והכניס את הרפורמציה למחוז העליון.

## משפחתו
ברנהרד השלישי נישא בשנת 1535, שנתיים לפני מותו, פרנציסקה מלוקסמבורג, רוזנת בריאן וליניי, בתו של שארל הראשון, רוזן ליניי. נולדו להם שני בנים; הצעיר, כריסטוף, נולד לאחר מותו של ברנרד:
* פיליברט (1536–1569)
* כריסטוף (1537–1575)

ברנהרד, לעומת זאת, היו לו ילדים מחוץ לנישואים רבים, מהם ידועים שישה בנים (ברנרד, פיליפ, יוהאן, גאורג, קספר ומלכיאור). ב-1532 הכריז הקיסר קרל החמישי על גאורג, קספר ומלכיור כנסיכים לגיטימיים, ומאוחר יותר, גם על ברנהרד ופיליפ. בנים אלו לא היו זכאים לרשת, אך הם קיבלו דמי מזונות לאחר מות אביהם. 

## אילן יוחסין

## קישורים חיצוניים

## הערות שוליים

קטגוריה:בית צרינגן
קטגוריה:גרמנים במאה ה-16
קטגוריה:גרמנים במאה ה-15
קטגוריה:ילידי 1474
קטגוריה:נפטרים ב-1536
פרידריך השלישי, מרקיז באדן

**פרידריך השלישי, מרקיז באדן** (1327 – 2 בספטמבר 1353) היה מרקיז באדן מ-1348 עד 1353.

## ביוגרפיה
פרידריך נולד ב-1327 והיה בנם הבכור של רודולף הרביעי ומריה מאוטינגן. בשנת 1348 מת אביו ופרידריך ירש את מרקיזות באדן יחד עם אחיו רודולף החמישי. ב-2 בספטמבר 1353 מת פרידריך, ובנו רודולף השישי, מרקיז באדן ירש אותו.

## משפחתו
הוא התחתן עם מרגרטה מבאדן, בתו של רודולף הסו, מרקיז באדן-באדן והביא לעולם את הילדים הבאים:
* רודולף השישי, מרקיז באדן (נפטר ב-21 במרץ 1372).
* מרגרט, דאם ד'הריקור, התחתנה עם הרוזן גוטפריד השני מליינינגן-ריקסינגן, ולאחריו התחתנה עם הרוזן היינריך מלוצ'לשטיין.

קטגוריה:ילידי 1327
קטגוריה:נפטרים ב-1353
פרידריך בונטה

**פרידריך בונטה** (בגרמנית: **Friedrich Bonte**; 19 באוקטובר 1896 – 10 באפריל 1940) היה קומודורה גרמני אשר נהרג במהלך המערכה על נרוויק במלחמת העולם השנייה.

## ביוגרפיה
בונטה נולד בפוטסדאם ב-19 באוקטובר 1896. עם פרוץ מלחמת העולם הראשונה הוא התגייס לצי הקיסרי הגרמני. ב-3 ביולי 1916 הוא הועלה לדרגת לויטננט צור זי. עם תום המלחמה, צומצם הצבא הגרמני ל-100,000 איש, ולפיכך בונטה סולק מהשירות. הוא הצטרף לבריגדת ארהארדט - מיליציית ימין קיצוני, ויחד עמה לחם כנגד הרפובליקה הסובייטית הבווארית. באפריל 1920 פורקה הבריגדה, ובונטה הצטרף לרייכסמרינה בדרגת אובר-לויטננט צור זי.

ב-1 באפריל 1926 הוא הועלה לדרגת קפיטן-לויטננט. ב-1 בספטמבר 1933 הוא הועלה לדרגת קורבטנקפיטן. ב-1 באפריל 1937 הוא הועלה לדרגת פריגטנקפיטן. ב-1 בנובמבר 1938 הוא מונה למפקד שייטת המשחתות ה-2 וב-1 באפריל 1939 הועלה לדרגת קפיטן צור זי. ב-24 באוקטובר של אותה שנה הוא מונה למפקד ספינות הטורפדו של הקריגסמרינה. כעבור יומיים הוא מונה למפקד המשחתות של הצי. ב-10 בפברואר 1940 הוא הועלה לדרגת קומודורה.

בונטה נבחר לפקד על "קריגסמרינגרופה 1", קבוצה מיוחדת של כלי שיט אשר נועדה לקחת חלק בפלישה לנורווגיה. על קריגסמרינגרופה 1 הוטל לכבוש את עיר החוף האסטרטגית נרוויק. בונטה ואנשיו הצליחו להשמיד שתי משחתות של הצי הנורווגי ולהנחית בעיר כוחות גבירגסייגר בפיקודו של אדוארד דיטל. יום למחרת, הופיעו בנרוויק חמש משחתות של הצי הבריטי בפיקודו של ברנרד וורברטון-לי. הבריטים הצליחו להפתיע את הגרמנים והטביעו את המשחתות "אנטון שמידט" ו"וילהלם היידקאמפ". על סיפונה של הו"וילהלם היידקאמפ" נמצא גם בונטה, שמת במקום.

על שמו של בונטה, נקראו רחובות בווארל, וילהלמסהאפן ומגדבורג. שם הרחוב במגדבורג שונה לאחר המלחמה, אך שני הרחובות האחרים נקראים על שמו עד ימינו.

## קישורים חיצוניים
* פרידריך בונטה 

קטגוריה:ימאי הצי הקיסרי הגרמני
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:אדמירלים בקריגסמרינה
קטגוריה:מעוטרי צלב הברזל
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1896
קטגוריה:גרמנים שנפטרו ב-1940
יוגב מלכה

**יוגב מלכה** (נולד ב-3 בספטמבר 1999) הוא מטפס ישראלי, פיינליסט העונה הרביעית וזוכה העונה החמישית של "נינג'ה ישראל", בה הוכתר כנינג'ה ה-20 בעולם, והשני בישראל, אחרי יובל שמלא.

## ביוגרפיה
מלכה גדל והתחנך בקריית אתא, בן הזקונים להוריו, ולו שלוש אחיות גדולות.

בילדותו החל לעסוק באיגרוף שם למד משמעת עצמית. בשירות הצבאי סיים את שירותו כראש מדור קרב מגע בבא"ח צנחנים. במהלך השירות החל לטפס ובנה בבסיס מסלול נינג'ה מאולתר.

## קריירה
בשנת 2021, תוך כדי שירותו הצבאי השתתף בעונה השלישית של "נינג'ה ישראל". מלכה לא צלח את המוקדמות ונפל במכשול החבית המתגלגלת שהיה המכשול הרביעי בצד A באותו מקצה.

בשנת 2022, בעונה הרביעית של התוכנית נינג'ה ישראל, סיים במקום השני לאחר שטיפס את "הר המידוריאמה" ב-29 שניות, אחרי יובל שמלא שקבע תוצאה של 26 שניות והוכתר לנינג'ה הישראלי הראשון וה-16 בעולם.

בשנת 2023, בעונה החמישית של התוכנית נינג'ה ישראל, ניצח את העונה, ואף השווה את שיא העולם שבו מחזיק רנה קסלי  הגרמני, כאשר סיים לטפס את המידוריאמה ב-22 שניות. באותה שנה פיתח והשיק אפליקציית אימונים בשם "Power Ninja" שמעניקה למתאמנים תוכניות אימון אישיות.

בשנת 2023 מלכה התחרה בעונה השנייה של תוכנית המציאות "רוקדים עם כוכבים" לצד הרקדנית ג'וליה שחר בקשת 12. השניים הודחו בהדחה העשירית, חזרו לנבחרת המאוחדת לאחר ניצחונם בפרק גלגל ההצלה מבין הזוגות שהודחו, והודחו סופית בהדחה החמש עשרה.

## חיים אישיים
מלכה מתגורר בתל אביב. בספטמבר 2024 התארס לבת זוגו הרקדנית ג'וליה שחר שהייתה לצידו בתוכנית רוקדים עם כוכבים. בספטמבר 2025 השניים נישאו.

## קישורים חיצוניים

* 
* ערן שטרן, פרק 134 - לא מוותר - יוגב מלכה, באתר soundcloud
* 
* 
* 

## הערות שוליים

קטגוריה:מטפסים ספורטיביים
קטגוריה:זוכים בתוכניות מציאות ישראליות
קטגוריה:ישראל: טיפוס ספורטיבי
קטגוריה:משתתפי נינג'ה ישראל
קטגוריה:מתחרי רוקדים עם כוכבים (ישראל)
קטגוריה:בוגרי תיכון רוגוזין, קריית אתא
קטגוריה:קריית אתא: ספורטאים
קטגוריה:ישראלים שנולדו ב-1999
עדשה (גאומטריה)

250px|ממוזער|שמאל|דוגמאות לעדשות. במרכז עדשה סימטרית, בצדדים עדשות אסימטריות
בגאומטריה אוקלידית, **עדשה** הוא שטח קמור החסום בין שתי קשתות מעגליות, ונמצא בתוך שני המעגלים. לעומת זאת, השטח החסום בין שתי קשתות מעגליות, אחת מבפנים למעגל והשנייה מבחוץ, קרוי **[[סהרון (גאומטריה)|סהרון]]**. בעדשה מרכזי הקשתות נמצאים משני צדי העדשה ובצד אחד של הסהרון. בשני המקרים, לשתי הקשתות מיתר משותף יחיד.

פורמלית, עדשה היא חיתוך בין שני עיגולים (כאשר חיתוך זה אינו ריק, ואף עיגול אינו מכיל בשלמות את העיגול האחר). כלומר, אם A,B עיגולים אזי A\cap B הוא עדשה ו-A-(A\cap B) הוא סהרון.

כאשר לשתי הקשתות אותו רדיוס, העדשה היא **עדשה סימטרית**; כאשר לשתי הקשתות רדיוסים שונים, זו **עדשה אסימטרית**. עדשה סימטרית שבה המרכז של כל קשת נמצא על הקשת האחרת קרויה וסיקה פיסקיס.

עדשה מופיעה בחקר פונקציית בסל, סדרת קפטיין  ומשוואת קפלר.

## שטח העדשה ואורכה
שטח של עדשה סימטרית עם קשתות שרדיוסן \ R וקשת שגודלה \ \theta רדיאנים הוא 
:A =  R^2\left(\theta - \sin \theta \right)
שטח של עדשה אסימטרית עם קשתות שרדיוסיהן הם \ R ו-\ r והמרחק בין מרכזיהן הוא \ d הוא
:A=r^2 \cos^{-1} \left(\frac{d^2+r^2-R^2}{2dr}\right) +R^2\cos^{-1}\left( \frac{d^2+R^2-r^2}{2dR}\right) -2\Delta
כאשר
:\Delta = \frac{1}{4} \sqrt{(-d+r+R)(d-r+R)(d+r-R)(d+r+R)}
הוא שטח המשולש שצלעותיו הן \ R, \ r ו-\ d. 

שני העיגולים נחתכים (כלומר נוצרת עדשה) כאשר מתקיים d.

אורך המיתר המשותף לשתי הקשתות \ h הוא בעדשה סימטרית
:\ h = \sqrt{4R^2-d^2}
ובעדשה אסימטרית
:\ h = \frac{1}{d} \sqrt{4d^2R^2-(d^2-r^2+R^2)^2} = \frac{1}{d} \sqrt{(-d+r-R)(-d-r+R)(-d+r+R)(d+r+R)}

כאשר המרחק \ d בין מרכזי העיגולים גדול דיו, המיתר המשותף לשתי הקשתות עובר בין שני המרכזים: 
350px|ימין

כאשר המרחק \ d בין מרכזי העיגולים קטן, המיתר המשותף לשתי הקשתות עובר מחוץ לקטע המקשר בין שני המרכזים:
350px|ימין

## ראו גם
* סהרון (גאומטריה)
* לימון (גאומטריה)

## קישורים חיצוניים

* 

קטגוריה:צורות גאומטריות
קטגוריה:מעגל
יורי גידזנקו

**יורי גידזנקו** (ברוסית: **Юрий Павлович Гидзенко**; ) הוא קוסמונאוט רוסי שטס לחלל מספר פעמים והיה חבר צוות של תחנת החלל מיר ותחנת החלל הבין-לאומית.

## קורות חיים
יורי גידזנקו נולד בכפר במחוז מיקולאייב באוקראינה הסובייטית שאז הייתה חלק של ברית המועצות. בשנת 1979 הוא סיים לימודי בית ספר בקישינב. לאחר שירות צבאי הוא התקבל ללימודים בבית ספר לטייסי קרב בחרקיב. עם קבלת הסמכה לטייס קרב גידזנקו הוצב ביחידת חיל האוויר הסובייטי באזור אודסה. הוא קיבל הסמכה למדריך צניחה.

בשנת 1987 גידזנקו התחיל הכנות לטיסות חלל במרכז גגארין להכשרת קוסמונאוטים. הוא היה חבר בצוות גיבוי של מספר משימות חלל. בשנת 1995 הוא היה מפקד צוות של חללית סויוז TM-22 שהתחברה לתחנת החלל מיר. בתחנת החלל כבר פעיל משלחת מס' 19 בפיקוד אנטולי סולוביוב. לאחר העברת אחריות על תחנת החלל משלחת מס' 20 החלה בפעילות סדירה. הצוות פעל לפי תוכנית משותפת עם סוכנות החלל האירופית. הוא חזר לכדור הארץ לאחר 170 ימי טיסה ו-2 פעילויות חוץ רכביות.

באוקטובר 2000 גידזנקו טס לחלל בפעם השנייה כמפקד צוות סויוז TM-31. החללית התחברה לתחנת החלל הבין-לאומית ובכך החלה לפעול משלחת מס' 1 לתחנת החלל הבין-לאומית בפיקוד ויליאם שפרד. הוא שהה בתחנת החלל 140 ימים וחזר לכדור הארץ בטיסת STS-102 של מעבורת החלל דיסקברי.

באפריל 2002 גידזנקו טס לחלל בפעם השלישית כמפקד צוות סויוז TM-34. החללית התחברה לתחנת החלל הבין-לאומית. הוא שהה בתחנת החלל 9 ימים וחזר לכדור הארץ בטיסת סויוז TM-33.

גידזנקו עזב את יחידת הקוסמונאוטים בשנת 2004 עבר לעבודה במרכז גגארין להכשרת קוסמונאוטים. בשנת 2009 הוא מונה לסגן מפקד המרכז.

גידזנקו עם משפחתו מתגורר בעיר הכוכבים.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה 
* ביוגרפיה באתר מרכז הכנת הקוסמונאטוים 

קטגוריה:קוסמונאוטים רוסים
קטגוריה:הלכי חלל רוסים
קטגוריה:מעוטרי גיבור הפדרציה הרוסית
קטגוריה:טייסי חיל האוויר הסובייטי
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1962
קטגוריה:אנשי צוות תחנת החלל הבין-לאומית
קטגוריה:אוקראינים שנולדו ב-1962
Purpose (שיר)

"**Purpose**" (בעברית: "**מטרה**") הוא שיר שהוקלט על ידי הזמר־יוצר הקנדי ג'סטין ביבר לאלבום האולפן הרביעי שלו, *[[Purpose (אלבום של ג'סטין ביבר)|Purpose]]*. השיר נכתב על ידי ביבר, ג'יימס וורת'י, סטיב ג'יימס, פו בר , אבן וארס, סקוטר בראון וג'רמי סניידר, הופק על ידי פו בר ויצא לאור על ידי חברת התקליטים דאף ג'אם ב-13 בנובמבר 2015.

## רקע
שמו של השיר נחשף לראשונה ב-28 באוקטובר 2015, באמצעות גרפיטי שיצר האמן גרג מייק באטלנטה, ג'ורג'יה שבארצות הברית, כחלק מקמפיין שיווקי לחשיפת שמות שירי אלבום האולפן הרביעי של הזמר-יוצר הקנדי ג'סטין ביבר, באותו השם.

השיר נכתב על ידי ביבר, ג'יימס וורת'י, סטיב ג'יימס, פו בר , אבן וארס, סקוטר בראון וג'רמי סניידר, הופק על ידי פו בר ויצא לאור על ידי חברת התקליטים דאף ג'אם ב-13 בנובמבר 2015, כרצועה ה-13 והאחרונה באלבום.

## וידאו קליפ
הוידאו קליפ של השיר נוצר כחלק מפרויקט "PURPOSE : The Movement", ובוים בידי פאריס גובל, הופק על ידי ג'סטין ביבר, סקוטר בראון, פאריס גובל ואליסון קיי, וצולם ונערך בידי חוסה עומר הרננדז. תסריט הקליפ נכתב על ידי ביבר, פו בר, סטיבן פיליבין, אבן וארס, ג'רמי סניידר ובראון, ובמהלך הקליפ נראה ג'סטין כשלצידו ששת הרקדניות: סמריה בארנס, לוגן האסל, מריסה הארט, טיילור נייט, פאולין מאטה וסמרין נגן בלב הסוואנה.

הקליפ יצא לאור ב-15 בנובמבר 2015, ונכון לאפריל 2023 צבר סרטון השיר מעל לכ-140 מיליון צפיות ביוטיוב.

## ניתוח מוזיקלי
השיר הוא בלדת פסנתר באורך של 3:30 אשר תואר כשיר בסגנון חשוב ורציני. בנוגע למשמעות המילים כתב רוס סקארנו מהמגזין Complex Networks כי הוא מבלבל במיוחד ולא תמיד ברור אם ביבר שר על זוגיות רומנטית או על התחדשות אמונתו בנצרות. קלייר אליזבת פלטר ממגזין Bustle  סברה כי "Purpose" מבטא חיפוש אחר גאולה.

## קבלה
מבקר הבילבורד טיילור וות'רבי דירג את השיר במקום השישי מבין 18 שירי האלבום וציין כי הצליל המופשט מהווה תזכורת נחמדה לכך שג'סטין הוא בעצם זמר נהדר. קלייר אליזבת פלטר מ-Bustle דירגה את השיר במקום השביעי מבין רצועות האלבום. קליף ליפסון מ-AfterBuzz TV  כתב כי השיר אינו מוערך מספיק וכי זהו למעשה אחד הדברים הכי טובים שקרו מאז המצאת הלחם הפרוס.

## מיקומי שיא

## תארים

## קישורים חיצוניים

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
שודדים את הדוצ'ה

**שודדים את הדוצ'ה** (באיטלקית: **Rapiniamo il duce**) הוא סרט קומדיה היסטורית איטלקי משנת 2022. הסרט מספר את סיפורה של כנופיית פורעי חוק, אשר זוממת לשדוד את אוצרו של בניטו מוסוליני בשלהי מלחמת העולם השנייה.

## עלילה
מילאנו, 1945. גרמניה הנאצית שולטת בצפון איטליה באמצעות ממשלת בובות אשר נקראת הרפובליקה של סאלו, ומונהגת בידי הדוצ'ה בניטו מוסוליני. בעלות הברית מפציצות יומם וליל את ערי איטליה, וברור לכל שהסוף קרוב.

פייטרו למברטי (פייטרו קסטיליאטו) הוא פושע אנוכי אשר מתפרנס בעיקר באמצעות מכירת נשק ומסמכים מזויפים למחתרת. שותפיו הם הצלף מרצ'לו (תומאסו רג'נו) והזייפן אמדאו (לואיג'י פידל). באמצעות פענוח שדר סודי, השלישייה מגלה שיד ימינו של מוסוליני אקילה בורסלינו (פיליפו טימי) מתכנן להבריח את האוצר של מוסוליני לשווייץ. למברטי מחליט לשדוד את האוצר, ולשם כך מרכיב צוות מיוחד אשר כולל את האסה (קוקו אדוג'אמה), כייסת צעירה ונועזת ואהובתו של אמדאו, וכן את ג'ובאני פברי (מאקיו קפטונדה) לשעבר נהג מרוצים ידוע שם, וכיום מכור לסמים, וכן אנרכיסט ופירומן מסתורי אשר ידוע רק בכינוי "מולוטוב" (אלברטו אסטורי). עד מהרה הם מגלים שהמשימה תהיה קשה משחשבו.

## קישורים חיצוניים

קטגוריה:סרטי 2022
קטגוריה:סרטי מלחמת העולם השנייה
קטגוריה:סרטים איטלקיים
סכר זולא

**סכר זולא** (בצרפתית: **Barrage Zola**) הוא סכר שהוקם על נחל סנט-ויקטואר לשם אגירת מים והובלתם לאחר מכן, בתעלה, לאקס-אן-פרובאנס. הוגה המפעל, מתכננו ובונה הסכר היה פרנסואה זולא, שעל שמו הוא קרוי. אגם המים המלאכותי, שיצר הסכר, קרוי "אגם זולא".

## היסטוריה
מגפת כולירה, שהתחילה בהודו והתפשטה על פני כל אירופה, הגיעה לצרפת במחצית הראשונה של שנות השלושים של המאה ה-19 וגרמה ליותר ממאה אלף מיתות. התפרצות נוספת של הכולירה באקס-אן-פרובאנס, ב-1837, שכנעה את הרשויות שחייבים לפתור את בעיית מי השתייה. פרנסואה זולא הציע תוכנית להובלת מים מהר סנט-ויקטואר, באמצעות סכר ותעלה באורך של כ-7 קילומטרים - התוכנית התקבלה על ידי מועצת העיר ב-18 באפריל 1843 ובעקבות זאת עברו זולא ובני ביתו לאקס-אן-פרובנס. לצורכי מימון הפרויקט הקים זולא חברה עם שותפים עסקיים ובעל המניות הגדול ביותר היה ז'ול מיגון. ב-1847 התחילו העבודות להקמת הסכר וחפירת התעלה. זולא היה צריך לנסוע למרסיי ובנסיעתו חלה בדלקת ראיות ומת. לאחר מותו נמשכו העבודות בניהול ידידו של זולא, מנהל העבודה אקילה דורופ דה באליין.

## קישורים חיצוניים

## הערות שוליים

קטגוריה:אירופה: סכרים
קטגוריה:משפחת זולא
הספרייה הלאומית של ארמניה

**הספרייה הלאומית של ארמניה** (בארמנית: Հայաստանի Ազգային Գրադարան (*Hayastani Azgayin Gradaran*)) - היא ספרייה לאומית של רפובליקת ארמניה, היא ממוקמת בבירתה של ארמניה ירוואן.

## היסטוריה
הבסיס לספרייה הייתה הספרייה של בית ספר לבנים בירוואן אשר הוקם בשנת 1832. אוסף ספריית בית הספר ובו 18,000 כרכים היה לאוסף הראשוני של הספרייה הלאומית.

ב-4 ביוני 1919 ועידת השרים של ארמניה קיבלה חוק על "מאגר הספרים לאומי", תאריך הייסוד של הספרייה הלאומית הוא 4 ביולי. מנהלה הראשון של הספרייה בין השנים 1919 - 1921 היה סטפן קנריאן. החל משנת 1924 הספרייה הפכה לספריית הפקדה של כלל הפרסומים אשר יצאו לאור בארמניה. בין השנים 1925–1990 הספרייה נקראה על שמו של אלכסנדר מיאסניקיאן, פעיל קומוניסטי ממוצא ארמני, משנת 1990 היא נקראת הספרייה הלאומית של ארמניה.

הספרייה פרוסה בין ארבעה מבנים ברובע קנטרון בירוואן. המבנה הישן מביניהם, משמש כבניין הראשי של הספרייה נבנה בשנת 1939 לפי תכנונו של אדריכל אלכסנדר טמניאן והיה אמור לאחסן 7 מיליון ספרים.

ב-2012 החל תהליך דיגיטציה של חומרים מיוחדים בספרייה במטרה להנגיש לכול את הספרים וכתבי-עת ארמניים. עד היום 10 מיליון דפים עברו תהליך זה.

## אוסף הספרייה
אוסף הספרייה כולל את הספר הראשון אשר הודפס בשפה הארמנית בוונציה בשנת 1512, את המפה המודפסת הראשונה בשפה הארמנית אשר הודפסה באמסטרדם בשנת 1695 ואת הכתב העת הראשון בשפה הארמנית שיצא לאור בין השנים 1794–1796 במדראס בהודו.

באוסף ישנם 6.6 מיליון ספרים.

## מוזיאון הדפוס
שמאל|ממוזער|300px|מכונת הדפוס במוזיאון הדפוס של הספרייה הלאומית של ארמניה
ב-25 בספטמבר 2017 נפתח בספרייה מוזיאון הדפוס. התצוגה של המוזיאון ממוקמת בשישה אולמות המציגים את ההיסטוריה של הדפוס:
* ראשית הספר
* האלפבית הארמני
* החלוצים של הדפוס הארמני
* הדפוס הארמני בתפוצות
* דפוס
* אל-מותיות של הכתב

## קישורים חיצוניים

* 

## הערות שוליים

ארמניה
קטגוריה:ירוואן: מבנים
קטגוריה:ארמניה: תרבות
סויוז TM-22

**סויוז TM-22** (ברוסית: **Союз TM-22**) הייתה משימה מאוישת להחלפת הצוות בתחנת החלל מיר. כחלק משיתוף פעולה עם סוכנות החלל האירופית הצוות כלל אסטרונאוט מגרמניה - תומאס רייטר. המשימה שוגרה ב-3 בספטמבר 1995 מכן שיגור מס' 1 בקוסמודרום בייקונור, קזחסטן, על גבי משגר סויוז U2.

## צוות
* **צוות המראה:**
**  יורי גידזנקו - מפקד
**  סרגיי אוודייב - מהנדס טיסה
**  תומאס רייטר - אסטרונאוט חוקר
* **צוות נחיתה:**
**  אנטולי סולוביוב - מפקד
**  ניקולאי בודארין - מהנדס טיסה

### צוות גיבוי
**  גנאדי מנאקוב - מפקד
**  פאבל וינוגרדוב - מהנדס טיסה
**  כריסטר פוגלסנג - אסטרונאוט חוקר

## תיאור המשימה
"סויוז TM-22" שוגרה ב-3 בספטמבר 1995 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U.

ב-5 בספטמבר עגנה החללית במודול הבסיסי של תחנת החלל "מיר". בתחנת החלל כבר פעלה משלחת מס' 19 בפיקוד אנטולי סולוביוב. לאחר הליך העברת אחריות הם עזבו את בתחנת החלל ב-11 בספטמבר. אחריות על תחנת החלל עברה למשלחת מס' 20 שהתחילה בפעילות סדירה. חללית "סויוז TM-22" שימשה חללית חירום.

ב-23 בפברואר לתחנת החלל התחברה חללית סויוז TM-23. על סיפון החללית היו יורי אונופריינקו ויורי אוסצ'וב מרוסיה. ביחד עם צוות תחנת החלל הם החלו בהכנות להחלפת צוות. ב-29 בפברואר 1996 גידזנקו, אוודייב ורייטר חזרו לכדור הארץ בחללית סויוז TM-22 אחרי שהות של 179 ימים בחלל. החללית נחתה בשטח קזחסטן כמתוכנן.

## ראו גם
* תוכנית מיר ומעבורות החלל
* תוכנית סויוז
* תחנת החלל מיר

## קישורים חיצוניים

* סויוז TM-22 - נתוני משימה 
* סויוז TM-22 באנציקלופדיה אסטרונאוטיקה 

קטגוריה:תוכנית סויוז
קטגוריה:1995 ברוסיה
קטגוריה:1996 ברוסיה
אריאל שימה

**אריאל שימה** (נולד ב-16 בספטמבר 1975) הוא קצין בצה"ל בדרגת תת-אלוף, המשמש כראש מטה אט"ל. שימש כקצין הטכנולוגיה והאחזקה הראשי.

## ביוגרפיה

לאחר שסיים לימודי טכנאי מכונות באורט כפר סבא, התגייס שימה לצה"ל בשנת 1993 ומאז כיהן במספר נרחב של תפקידים, בין היתר, רמ"ח תוא"ם (תכנון, ארגון ומשאבים), מפקד מרת"ח (מרכז התחמושת והטילים), רע"ן שדו"ת (שדה ותורה), קטנ"א (קצין טכנולוגיה ואחזקה) אוגדה 143, קטנ"א (קצין טכנולוגיה ואחזקה) אוגדה 252, רמ"ד אחזקה, וכן תפקידים נוספים.

ב-26 ביולי 2022 הועלה לדרגת תת-אלוף והחל לכהן כקצין הטכנולוגיה והאחזקה הראשי של צה"ל.

ב-22 בנובמבר 2024 הוכרז כי ימונה לראש המטה באגף הטכנולוגיה והלוגיסטיקה.

הוא בעל תואר ראשון בלוגיסטיקה וכלכלה מאוניברסיטת בר-אילן ותואר שני במנהל עסקים מאוניברסיטת בן-גוריון, כמו כן, הוא בוגר המכללה לביטחון לאומי.

שימה מתגורר בעיר מודיעין, נשוי ואב לשלושה ילדים.

## קישורים חיצוניים

## הערות שוליים

קטגוריה:קציני חימוש ראשיים
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:בוגרי אוניברסיטת בר-אילן
קטגוריה:מודיעין-מכבים-רעות: אישים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1975